ddrg/super_eurlex huggingface dataset:
A Bizottság 1377/2000/EK rendelete

(2000. június 28.)

a sertéshúsra és egyes más mezőgazdasági termékekre vonatkozó egyes közösségi vámkontingensek megnyitásáról és kezelésük szabályozásáról szóló 774/94/EK tanácsi rendeletben előírt behozatali szabályoknak a sertéshúságazatban történő alkalmazása részletes szabályainak megállapításáról szóló 1432/94/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2198/95/EK rendelettel [1] módosított, a kiváló minőségű marhahúsra, a sertéshúsra, baromfihúsra, búzára és kétszeresre, korpára, korpás lisztre és más maradékra vonatkozó egyes közösségi vámkontingensek megnyitására és kezelésére vonatkozó rendelkezésekről szóló, 1994. március 29-i 774/94/EK tanácsi rendeletre [2] és különösen annak 7. cikkére,

tekintettel a legutóbb Ausztria, Finnország és Svédország csatlakozási okmányával, illetve a 3290/94/EK rendelettel [3] módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [4] és különösen annak 22. cikkére,

mivel:

(1) A legutóbb a 2068/96/EK rendelettel [5] módosított 1432/94/EK bizottsági rendelet [6] megállapítja a 774/94/EK rendeletben előírt behozatali rendszernek a sertéshúságazatban érvényes részletes alkalmazási szabályait.

(2) A sertéshúsra vonatkozó behozatali kontingensek kihasználtsága az utóbbi években általánosságban alacsony volt, és a behozatali engedélyekre letétbe helyezendő viszonylag magas biztosíték összege egyike lehet a kereskedelmet elbizonytalanító tényezőknek. A sertéshús kereskedelmének megkönnyítése és az egyes húságazatokban irányadó, a behozatali engedélyekre vonatkozó biztosítékok szintjének összehangolása érdekében az 1432/94/EK rendeletben megállapított biztosíték szintjének felülvizsgálatára van szükség.

(3) Az e rendeletben előírt rendelkezések összhangban vannak a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1432/94/EK rendelet 6. cikke helyébe a következő rendelkezés lép:

"6. cikk

Az 1. cikkben említett minden terméknél a benyújtott engedélykérelemre vonatkozóan 100 kilogrammonként 20 ECU biztosítékot kell letétbe helyezni."

2. cikk

Ez a rendelet az Európai Közösségek Hivatalos Lapjábanvaló kihirdetésének napján lép hatályba.

Ezt a rendeletet 2000. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. június 28-án.

a Bizottság részéről

Franz Fischler

a Bizottság tagja

[1] HL L 221., 1995.9.19., 3. o.

[2] HL L 91., 1994.4.8., 1. o.

[3] HL L 349., 1994.12.31., 105. o.

[4] HL L 282., 1975.11.1., 1. o.

[5] HL L 277., 1996.10.30., 12. o.

[6] HL L 156., 1994.6.23., 14. o.

--------------------------------------------------
A Bizottság 1532/2000/EK rendelete

(2000. július 13.)

a belvízi közlekedés fejlesztését szolgáló közösségi belvízi flottakapacitási politikáról szóló 718/1999/EK tanácsi rendelet végrehajtására vonatkozó egyes intézkedések meghatározásáról szóló 805/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a belvízi közlekedés fejlesztését szolgáló közösségi belvízi flottakapacitási politikáról szóló, 1999. március 29-i 718/1999/EK tanácsi rendeletre [1] és különösen annak 9. cikke (3) bekezdésére,

mivel:

(1) A 718/1999/EK rendelet 7. cikke előírja, hogy az említett rendeletben meghatározott közösségi flottakapacitási politika végrehajtására vonatkozó részletes szabályokat a Bizottságnak kell megállapítania.

(2) A 718/1999/EK rendelet értelmében elfogadott 805/1999/EK bizottsági rendelet [2] 4. cikke meghatározza a "régit újért" szabályra vonatkozó, 1999. április 29-től alkalmazandó arányokat.

(3) A 718/1999/EK rendelet 4. cikkének (2) bekezdése előírja, hogy a "régit újért" arányt folyamatosan csökkenteni kell annak érdekében, hogy az a lehető legrövidebb időn belül és rendszeres lépésenként legkésőbb 2003. április 29-ig elérje a nullát. Ennek megfelelően meg kell határozni a 2000. évre érvényes új "régit újért" arányt.

(4) A belvízi közlekedés piacának különböző ágazataiban a gazdasági fejlődés következményeként célszerű a 718/1999/EK rendelet 4. cikkében említett és a 805/1999/EK rendelet 4. cikkében meghatározott különböző "régit újért" arányok csökkentése oly módon, hogy az ne szüntesse meg az 1990 óta végzett szerkezeti fejlesztések eredményeit. A szárazáru-szállító hajók esetében az arányt 0,80:1 értékre kell csökkenteni, hiszen ez az ágazat folyamatosan növekszik. A tartályhajókra vonatkozó arányt kisebb mértékben kell kiigazítani, 1,15:1 értékre, mivel ebben az ágazatban a helyzet továbbra is nyugtalanító, és a piac nem növekszik. Nagyobb kiigazítás szükséges a tolóhajóknál, 0,50:1 értékre, mivel ebben az ágazatban nincs jelentős többletkapacitás.

(5) Az e rendeletben meghatározott intézkedéseket véleményezte a 805/1999/EK rendelet 6. cikke alapján létrehozott, a közösségi flottakapacitási és fejlesztési politikával foglalkozó szakértői csoport,

ELFOGADTA EZT A RENDELETET:

1. cikk

A 805/1999/EK rendelet a következőképpen módosul:

1. A 4. cikk (1) bekezdésében az "1:1" arány helyébe "0,80:1" lép.

2. A 4. cikk (2) bekezdésében az "1,30:1" arány helyébe "1,15:1" lép.

3. A 4. cikk (3) bekezdésében az "0,75:1" arány helyébe "0,50:1" lép.

2. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 13-án.

a Bizottság részéről

Loyola De Palacio

az elnök

[1] HL L 90., 1999.4.2., 1. o.

[2] HL L 102., 1999.4.17., 64. o.

--------------------------------------------------
A Bizottság 1639/2000/EK rendelete

(2000. július 25.)

a 2000. évi betakarítástól kezdődően a dohányra vonatkozó információk közléséről szóló 2636/99/EK rendelet I. mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 1336/2000/EK rendelettel [1] módosított, a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre [2] és különösen annak 21. cikkére,

mivel:

(1) A 2000. évi betakarítástól kezdődően a dohányra vonatkozó információk közléséről, valamint az 1771/93/EGK rendelet [3] hatályon kívül helyezéséről szóló, 1999. december 14-i 2636/1999/EK bizottsági rendelet I. melléklete meghatározza a tagállamok által a Bizottságnak az érintett betakarítás évében legkésőbb július 31-ig szolgáltatandó információt. E melléklet 1.2. pontja tartalmazza a legutóbb az 1249/2000/EK rendelettel [4] módosított, a nyersdohány ágazatban a jövedelemtámogatási rendszer, a termelési kvóták és a termelői csoportoknak nyújtandó külön támogatás tekintetében a 2075/92/EGK tanácsi rendelet alkalmazása részletes szabályainak meghatározásáról szóló, 1998. december 22-i 2848/98/EK bizottsági rendelet [5] IV. mellékletében meghatározott nedvességtartalmú, a szerződések által fedezett (tonnában megadott) dohánymennyiséget.

(2) A 2848/98/EK rendelet 9. cikkének (5) bekezdése úgy rendelkezik, hogy a 2075/92/EGK rendelet 10. cikkének (2) bekezdése szerint a termeltetési szerződést aláíró felek írásban elfogadott módosítással növelhetik a szerződésben eredetileg meghatározott mennyiséget. A jelenleg hatályos közösségi szabályok alapján ez a betakarítás évében jóval július 31-e után is bekövetkezhet. A tagállamok számára ezért lehetővé kell tenni, hogy a bekért információt a betakarítás évét követő év június 30-ig módosíthassák, hogy figyelembe vehessék a szerződésmódosítások szerinti nyersdohánymennyiségeket.

(3) Az e rendeletben előírt intézkedések összhangban vannak a Nyersdohánypiaci Irányítóbizottság véleményével,

ELFOGADTA EZT A RENDELETET:

1. cikk

A 2636/1999/EK rendelet I. melléklete helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 25-én.

a Bizottság részéről

Franz Fischler

a Bizottság tagja

[1] HL L 154., 2000.6.27., 2. o.

[2] HL L 215., 1992.5.30., 70. o.

[3] HL L 323., 1991.12.15., 4. o.

[4] HL L 142., 2000.6.16., 3. o.

[5] HL L 358., 1998.12.31., 17. o.

--------------------------------------------------

MELLÉKLET

I. MELLÉKLET

+++++ TIFF +++++

--------------------------------------------------
A Bizottság 2348/2000/EK rendelete

(2000. október 23.)

a takarmányozásra szánt fölözött tejre és sovány tejporra és az ilyen sovány tejpor értékesítéséhez nyújtott támogatásra vonatkozóan az 1255/1999/EK tanácsi rendelet alkalmazása részletes szabályainak megállapításáról szóló 2799/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1670/2000/EK rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [2] és különösen annak 10. és 15. cikkére,

mivel:

(1) A legutóbb az 1550/2000/EK rendelettel [3] módosított 2799/1999/EK bizottsági rendelet [4] 7. cikkének (1) bekezdése rögzíti az állati takarmányozásra szánt fölözött tejre és sovány tejporra adható támogatás összegét. A fölözött-tej és a soványtejpor-ellátásban bekövetkezett fejlődést tekintetbe véve a támogatás összegét csökkenteni kell.

(2) A Tej- és Tejtermékpiaci Irányítóbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A 2799/1999/EK rendelet 7. cikkének (1) bekezdése helyébe a következő rendelkezés lép:

"(1) A támogatást a következő összegekben rögzítik:

a) 4,93 EUR/100 kg fölözött tej, amelynek fehérjetartalma a zsírmentes szárazanyag legalább 35,6 %-a;

b) 4,35 EUR/100 kg fölözött tej, amelynek fehérjetartalma a zsírmentes szárazanyag legalább 31,4 %-a, de kevesebb, mint annak 35,6 %-a;

c) 61,00 EUR/100 kg sovány tejpor, amelynek fehérjetartalma a zsírmentes szárazanyag legalább 35,6 %-a;

d) 53,80 EUR/100 kg sovány tejpor, amelynek fehérjetartalma a zsírmentes szárazanyag legalább 31,4 %-a, de kevesebb, mint annak 35,6 %-a."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. október 23-án.

a Bizottság részéről

Franz Fischler

a Bizottság tagja

[1] HL L 193., 2000.7.29., 10. o.

[2] HL L 160., 1999.6.26., 48. o.

[3] HL L 176., 2000.7.15., 25. o.

[4] HL L 340., 1999.12.31., 3. o.

--------------------------------------------------
A Tanács 2371/2000/EK rendelete

(2000. október 23.)

a vetőmagok piacának közös szervezéséről szóló 2358/71/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre [1] és különösen annak 8. cikkének harmadik albekezdésére,

tekintettel a Bizottság javaslatára,

mivel:

(1) A 2358/71/EGK rendelet 8. cikke alapján Finnország a Bizottság engedélyével a fűfélék és a gabonafélék vetőmagjának bizonyos mennyiségei után az országra jellemző sajátos éghajlati viszonyok miatt támogatást nyújthat.

(2) A Finnország által a Bizottság részére megküldött információk alapján a Bizottság a 2358/71/EGK rendelet 8. cikke szerint előírt jelentést a Tanácshoz továbbította. Ebből a jelentésből kitűnik, hogy az 1995 és 1999 között nyújtott támogatás nem volt hatással a tagállamok egymás közötti kereskedelmére. Ennek eredményeként helyénvaló a Bizottság engedélyével fenntartani azt a lehetőséget Finnország számára, hogy támogatást nyújtson fűfélék és gabonafélék vetőmagjának termeléséhez, ugyanakkor rendelkezni arról, hogy 2006. január 1-je előtt az esetlegesen szükséges javaslatokkal együtt új bizottsági jelentés készüljön,

ELFOGADTA EZT A RENDELETET:

1. cikk

A 2358/71/EGK rendelet 8. cikkének utolsó albekezdése helyébe a következő szöveg lép:

"2006. január 1-je előtt a Bizottság – a Finnország által kellő időben szolgáltatott információk alapján – a szükséges javaslatokkal együtt jelentést terjeszt a Tanács elé az engedélyezett támogatás eredményeiről."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 2000. október 23-án.

a Tanács részéről

az elnök

J. Glavany

[1] HL L 246., 1971.11.5., 1. o. A legutóbb az 1405/1999/EK rendelettel (HL L 164., 1999.6.30., 17. o.) módosított rendelet.

--------------------------------------------------
A Tanács 2595/2000/EK rendelete

(2000. november 27.)

az euro bevezetésével kapcsolatos egyes rendelkezésekről szóló 1103/97/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 123. cikke (5) bekezdésére,

tekintettel a Bizottság javaslatára [1],

tekintettel az Európai Parlament véleményére [2],

tekintettel az Európai Központi Bank véleményére [3],

mivel:

(1) Az euro bevezetésével kapcsolatos egyes rendelkezésekről szóló, 1997. június 17-i 1103/97/EK tanácsi rendelet [4] az euro és az eurót elfogadó tagállamok valutái közötti átváltási arányok elfogadására, valamint az ilyen arányok pénzösszegek átváltása céljából történő alkalmazására vonatkozó szabályokat állapít meg. Ezek a szabályok azoknak a tagállamoknak a valutáira megállapított átváltási arányaira vonatkoznak, amelyek akkor fogadták el az eurót, amikor a Közösség a gazdasági és monetáris unió harmadik szakaszába lépett. A szabályokat minden olyan tagállam valutájának átváltási arányára ki kell terjeszteni, amely az eurót egy későbbi időpontban fogadja el.

(2) Azoknál a tagállamoknál, amelyeknek valutáját az euro azt követően váltja fel, hogy a Közösség a gazdasági és monetáris unió harmadik szakaszába lépett, a "nemzeti valutaegységek" meghatározása a tagállam valutájának arra az egységére utal, amelyet az adott tagállamban közvetlenül az euro bevezetése előtt határoztak meg.

(3) A 123. cikk (5) bekezdése jogalapként szolgál azoknak a fent említett intézkedéseknek a megtételéhez, amelyek az euro bevezetéséhez szükségesek azokban a tagállamokban, amelyek az eurót a gazdasági és monetáris unió harmadik szakaszának kezdetét követően fogadják el.

(4) Az általánosan elfogadott jogelvekkel, különösen az elismert törvényes fizetőeszközre vonatkozó jogi szabályozással összhangban, e rendeletnek a rendelkezéseit egyetemlegesen kell elfogadni a részt vevő tagállamok monetáris jogának részeként, ezáltal megerősítve az összes tagállam és a harmadik országok gazdasági szereplői számára a jogbiztonságot és az egyértelműséget,

ELFOGADTA EZT A RENDELETET:

1. cikk

Az 1103/97/EK rendelet 1. cikkében:

a) a harmadik francia bekezdés a "vagy az adott cikk (5) bekezdésével összhangban" szavakkal egészül ki;

b) a negyedik francia bekezdés vége a "vagy, az esettől függően, azt a napot megelőzően, hogy az eurót a későbbi időpontban bevezető tagállam valutája helyébe az euro lép" szavakkal egészül ki.

2. cikk

Ez a rendelet 2001. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban az Európai Közösséget létrehozó szerződéssel összhangban.

Kelt Brüsszelben, 2000. november 27-én.

a Tanács részéről

az elnök

L. Fabius

[1] HL C 177. E, 2000.6.27., 99. o.

[2] 2000. június 16-i vélemény (a Hivatalos Lapban még nem tették közzé).

[3] HL C 177., 2000.6.27., 11. o.

[4] HL L 162., 1997. 6.14., 1. o.

--------------------------------------------------
Hivatalos Lap L 313 , 13/12/2000 o. 0004 - 0004



A Bizottság 2712/2000/EK rendelete (2000. december 12.) a közösségi reprezentatív sertéshúspiacok listájának megállapításáról szóló 2123/89/EGK rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb az 1365/2000/EK rendelettel [1] módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 4. cikke (6) bekezdésére, mivel: (1) A legutóbb az 1285/98/EK rendelettel [3] módosított 2123/89/EGK bizottsági rendelet [4] megállapította a közösségi reprezentatív sertéshúspiacok listáját. (2) Írországban a reprezentatív piacok megváltoztak. Ennek következtében a 2123/89/EGK rendelet mellékletében felsorolt közösségi reprezentatív sertéshúspiacok listáját módosítani kell. (3) Az e rendeletben előírt intézkedések összhangban vannak a Sertéshúspiaci Irányítóbizottság véleményével, ELFOGADTA EZT A RENDELETET: 1. cikk A 2123/89/EGK rendelet mellékletének 7. pontja helyébe a következő rendelkezés lép: "7. A következő piacok csoportja: Rooskey, Waterford és Mitchelstown" . 2. cikk Ez a rendelet 2001. január 1-jén lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2000. december 12-én. a Bizottság részéről Franz Fischler a Bizottság tagja [1] HL L 156., 2000.6.29., 5. o. [2] HL L 282., 1975.11.1., 1. o. [3] HL L 178., 1998.6.23., 5. o. [4] HL L 203., 1989. 7.15., 23. o. --------------------------------------------------
A Bizottság 2796/2000/EK rendelete

(2000. december 20.)

a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendelet II. mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1509/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 1. cikke (1) bekezdésének harmadik albekezdésére,

mivel:

(1) Annak érdekében, hogy eleget tegyenek egyes mezőgazdasági termelők elvárásainak, akik számára a dísznövények és a virágok jelentik fő jövedelemforrásaik egyikét, ezeket a termékeket be kell illeszteni a 2081/92/EGK rendelet II. mellékletébe. Mivel ezek mezőgazdasági termékek, lehetséges, hogy ezek a termelők a 2081/92/EGK rendelet alapján, ezen termékek bizonyos földrajzi területekhez való kapcsolódását figyelembe véve, kérelmet nyújtanak be azok bejegyzésére.

(2) Az e rendeletben foglalt intézkedések összhangban vannak a Földrajzi Jelzések és Eredetmegjelölések Szabályozási Bizottságának a véleményével,

ELFOGADTA EZT A RENDELETET:

1. cikk

A 2081/92/EGK rendelet II. melléklete a következő termékekkel egészül ki:

"– Dísznövények és virágok."

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. december 20-án.

a Bizottság részéről

Franz Fischler

a Bizottság tagja

[1] HL L 174., 2000.7.13., 7. o.

[2] HL L 208., 1992.7.24., 1. o.

--------------------------------------------------
A Bizottság 2452/2000/EK rendelete

(2000. november 7.)

az euróval kapcsolatos agromonetáris rendszernek a mezőgazdaságban való alkalmazására vonatkozó részletes szabályok megállapításáról szóló 2808/98/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az euró bevezetésével kapcsolatos agromonetáris intézkedések megállapításáról szóló, 1998. december 15-i 2799/98/EK tanácsi rendeletre [1] és különösen annak 9. cikkére,

mivel:

(1) A 2799/98/EK rendelet 5. cikke előírja a strukturális vagy környezetvédelmi jellegű intézkedésekkel kapcsolatos agromonetáris ellentételezés megítélésének lehetőségét olyan esetekben, ahol a meghatározó ügyleti tény napján alkalmazandó átváltási árfolyam alacsonyabb a korábban alkalmazandó árfolyamnál.

(2) A fent említett intézkedéseket az 1410/1999/EK rendelettel [2] módosított, az euróval kapcsolatos agromonetáris rendszernek a mezőgazdaságban való alkalmazására vonatkozó részletes szabályok megállapításáról szóló, 1998. december 22-i 2808/98/EK bizottsági rendelet [3] 10. cikkében határozták meg.

(3) Mindazonáltal az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításárólilletve hatályon kívül helyezéséről szóló, 1999. május 17-i 1257/1999/EK tanácsi rendelet [4] új strukturális és környezetvédelmi jellegű intézkedéseket vezet be.

(4) Ezeket a hivatkozásokat ennek megfelelően ki kell egészíteni az 1257/1999/EK rendeletből következő további hivatkozásokkal.

(5) Az e rendeletben meghatározott intézkedések összhangban vannak az érintett irányítóbizottságok véleményével,

ELFOGADTA EZT A RENDELETET:

1. cikk

A 2808/98/EK rendelet 10. cikkének (3) bekezdése a következő szöveggel egészül ki:

"vagy az 1257/1999/EK tanácsi rendelet II., IV., V., VI. vagy VIII. fejezetében említett összegek [5]."

2. cikk

Ez a rendelet az Európai Közösség Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. november 7-én.

a Bizottság részéről

Franz Fischler

a Bizottság tagja

[1] HL L 349., 1998.12.24., 1. o.

[2] HL L 164., 1999.6.30., 53. o.

[3] HL L 349., 1998.12.24., 36. o.

[4] HL L 160., 1999.6.26., 80. o.

[5] HL L 160., 1999.6.26., 80. o.

--------------------------------------------------
A Bizottság 2881/2000/EK rendelete

(2000. december 27.)

a harmadik országokból származó fokhagymára vonatkozó behozatali engedély rendszerének alkalmazásáról szóló 1859/93/EGK rendelettől való eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2699/2000/EK rendelettel módosított [1], a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] és különösen annak 31. cikke (2) bekezdésére,

mivel:

(1) A 1104/2000/EK bizottsági rendeletének [3] melléklete megállapítja a kínai fokhagymára vonatkozó behozatali engedélykérelmek benyújtásának idejét.

(2) Az 1662/94/EK rendelettel módosított [4] 1859/93/EGK bizottsági rendelet [5] előírja, hogy a behozatali engedélyeknek az említett rendelet 3. cikke (2) bekezdésében meghatározottak szerint a kibocsátásuk időpontjától számított 40 napig kell érvényesnek lenniük. Mivel a kínai fokhagymára vonatkozó behozataliengedély-kérelmek benyújtásának ideje 2000. decemberében és 2001. januárjában hosszabb, az említett időszakra kibocsátott engedélyek érvényességének idejét a kérelmezők kérelmére meg kell hosszabbítani.

(3) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

Az 1859/93/EGK rendelet 2. cikkének (2) bekezdése ellenére az illetékes nemzeti hatóságok a kibocsátás időpontjától számított 80 napra meghosszabbíthatják a 2000. december és 2001. január közötti időszakra – az 1104/2000/EK rendelet mellékletében említettek szerint – kibocsátott kínai fokhagymára vonatkozó behozatali engedélyek érvényességének idejét, ahol az érintett engedélybirtokos úgy kívánja.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. december 27-én.

a Bizottság részéről

Franz Fischler

a Bizottság tagja

[1] HL L 311., 2000.12.12., 9. o.

[2] HL L 297., 1996.11.21., 1. o.

[3] HL L 125., 2000.5.26., 21. o.

[4] HL L 176., 1994.7.9., 1. o.

[5] HL L 170., 1993.7.13., 10. o.

--------------------------------------------------